Mały pryskawc

Mały pryskawc (Impatiens parviflora) je rostlina ze swójby balsaminowych rostlinow (Balsaminaceae). Dalše serbske mjeno je mały cyrkawc.

 Wopis 
miniatur|upright|links|Kćenje
Mały pryskawc je jednolětna rostlina, kotraž docpěje wysokosć wot 30 hač 60 cm.

Swětozelene łopjena su jejkojte, schódne, nahe a tupje zubate. 

Kćěje wot junija hač septembra. Swětłožołte kćenja docpěja dołhosć wot něhdźe 1 cm a steja po štyrjoch hač po dźesaćoch w kićach. Wone njesu zrunanu wotrohu a ma w póžěrku čerwjene smužki.

Płód je plecojty a docpěje dołhosć wot 1,5 hač 2 cm.

 Stejnišćo 
Rosće w lěsach, na lěsnych kromach, lěsnych pućach, w parkach, žiwych płotach a zahrodach. Ma radšo čerstwe, wutkate, zwjetša małowapnite pódy na stejnišćach z wysokej włóžnosću powětra.

 Rozšěrjenje 
Rostlina pochodźe originalnje z Azije a je wot něhdźe lěta 1840 z botaniskich zahrodow wodźiwjena. 

 Wužiwanje 

 Žórła 
 Schauer - Caspari: Pflanzenführer für unterwegs, ISBN 978-3-8354-0354-3, 2. nakład, 2008, strona 154 
 Spohn, Aichele, Golte-Bechtle, Spohn: Was blüht denn da? Kosmos Naturführer (2008), ISBN 978-3-440-11379-0, strona 328 
 Brankačk, Jurij: Wobrazowy słownik hornjoserbskich rostlinskich mjenow na CD ROM. Rěčny centrum WITAJ, wudaće za serbske šule. Budyšin 2005. 
 Kubát, K. (Hlavní editor): Klíč ke květeně České republiky. Academia, Praha (2002)
 Lajnert, Jan: Rostlinske mjena. Serbske. Němske. Łaćanske. Rjadowane po přirodnym systemje. Volk und Wissen Volkseigener Verlag Berlin (1954)
 Rězak, Filip: Němsko-serbski wšowědny słownik hornjołužiskeje rěče. Donnerhak, Budyšin (1920)

 Eksterne wotkazy 



Kategorija:Balsaminowe rostliny